[{"text_idx": "#000000", "text": "... on eestikeelne so\u0303ltumatu veinikultuuri ajakiri"}, {"text_idx": "#000003", "text": "O\u0303lle pruulimine on seniarvatust vanem"}, {"text_idx": "#000004", "text": "Vino Nobile pungub ja kasvatab muskleid"}, {"text_idx": "#000005", "text": "Veinide u\u0308mbersildistamine korporatiivkingituste tarvis pole ilmselt kellelegi mingi uudis. Rohkem vo\u0303i va\u0308hem maitsekaid kujundusi saab na\u0308ha peamiselt aastalo\u0303pu kingiorgia ka\u0308igus. Juba mo\u0303ni aeg tagasi on sama teed la\u0308inud u\u0308ks meie ta\u0308htis riiklik institutsioon, Eesti Kunstimuuseum."}, {"text_idx": "#000006", "text": "Nimelt juba mitu aastat kleebitakse veinipudeleile kodumaise va\u0308a\u0308rtkunsti reproduktsioone. Esimene muuseumi\u00adveini valimine toimus aastal 2006, kui konsultandiks oli sommeljee Kadri Kroon. Praegu su\u0308nnib aga kunstimuuseumi veinivalik tihedas koosto\u0308o\u0308s Liviko veinitundja, mitmekordse Eesti parima sommeljee Urvo Ugandiga. Viimaste aastate veinid on juhuse tahtel ku\u0308lge saanud kunstnike Vintide teostega sildid. Kas see tava ka ja\u0308tkub, selgub juba siis, kui ja\u0308rgmise veini valimine ja etiketi kujundamine taas ette vo\u0303etakse.\nPraegu pole plaanis veine kollektsioneerimisobjektiks muuta, kuigi hea koosto\u0308o\u0308 Livikoga lubab loota, et viimati va\u0308lja valitud ei ja\u0308a\u0308 viimasteks omasugusteks. Veine kasutatakse peamiselt na\u0308ituste avamise rituaalidel. Samuti saab neid osta Kumu kohvikust Bonaparte."}, {"text_idx": "#000008", "text": "Laiemale publikule, seda nii Eestis kui ka va\u0308lismaal, on To\u0303nis Vint to\u0303ena\u0308oliselt tuttav eelko\u0303ige vabagraafikuna, kelle to\u0308o\u0308d on oma rafineerituses ja minimalistlikus elegantsis selgelt a\u0308ratuntavad. Nende kunstikeelt, mis su\u0308nteesib muuhulgas popkunsti, juugendit, art de\u0301co\u2019t ja idamaade esteetikat, la\u0308bib taotlus luua ta\u0308iuslik visuaalne kujund, mis suudaks visuaalsete vahendite abil mo\u0303jutada positiivselt inimest, tema psu\u0308u\u0308hikat ja vaimutegevust. Nii su\u0308mbolistlikke figuraalseid stseene kui ka abstraktseid geomeetrilisi kompositsioone, mis kujutavad endast kaht paralleelselt arenevat liini To\u0303nis Vindi loomingus, saaks ka\u0308sitleda omapa\u0308raste mandalatena \u2013 mediteerimis\u00adpiltidena, mis annavad vaatajatele edasi keskendumise, tasa\u00adkaalu, aktiivsuse ideid. Kuigi need kompositsioonid pole nii rangelt organiseeritud nagu traditsioonilised mandalad, on nende struktuuris ta\u0308htsal kohal keskpunkt \u2013 su\u0308mboolne teena\u0308itaja materiaalse ja vaimse reaalsuse vahel. Samas ei suru autor oma to\u0308o\u0308de ta\u0308henduslikkust peale ning vaataja saab nautida ka puhtesteetilist elamust vormide ma\u0308ngust ja tus\u030cijoonistuste peenest teostusest, kus u\u0308kski joon ei ole juhuslik ning pinna vibreerivat efekti on saavutatud seda sadade tillukeste ta\u0308ppidega kattes.\nTo\u0303nis Vinti on nimetatud eesti kunstis u\u0308heks esimeseks autoriks, kes tegeleb tu\u0308hja ruumi probleemiga: tu\u0308hi, ko\u0303igest u\u0308leliigsest vabastatud ruum on tema jaoks lo\u0303putute vo\u0303imaluste allikas, kus va\u0308heste vahenditega saab o\u0308elda va\u0308ga palju. To\u0303nis Vindi tu\u0308hi ruum ei ole sarnaselt tema kaasaegse la\u0308a\u0308ne kontseptuaalse kunstiga irooniline, \u00advisuaalsust kui sellist eitav \u2013 pigem idamaade traditsioonilise esteetilis-\u00adfilosoofilise su\u0308steemi vo\u0303tmes kosmilise harmoonia ja du\u0308naamilise, elava korra su\u0308mbol, mis sisaldab endas suurt arengupotentsiaali.\n1970. aastate lo\u0303pus ja 1980. aastate alguses on To\u0303nis Vint teostanud terve hulga kompositsioone, kus laiutavad kummalisi taimevorme meenutavad motiivid. Kunstniku enda so\u0303nul pakkus talle huvi mo\u0303tiskleda selle u\u0308le, millise kuju oleksid vo\u0303inud vo\u0303tta taimed oma ja\u0308rgmises arengufaasis \u2013 liikudes praegust evolutsiooniskeemi eitades enam-va\u0308hem otse mo\u0303tleva organismi poole. Selline kujund on kesksel kohal ka va\u0308ikeses tus\u030cijoonistuses \u201eLaotuv\u201d, meenutades korraga nii puud kui ka keset kosmilist loomisakti asuvat u\u0308rgset antropomorfset elusolendit."}, {"text_idx": "#000009", "text": "Etikett \u2013 esimene mulje veinist"}]